TE IR DARBS! IZSLUDINĀTS ATKLĀTS KONKURSS UZ SABIEDRĪBA AR IEROBEŽOTU ATBILDĪBU "MADONAS SILTUMS" VALDES LOCEKĻA AMATU (atkārtots).

MADONAS NOVADA PAŠVALDĪBA, reģistrācijas numurs 90000054572, izsludina atklātu konkursu uz SABIEDRĪBA AR IEROBEŽOTU ATBILDĪBU "MADONAS SILTUMS" VALDES LOCEKĻA AMATU (atkārtots).

Valdes locekļa pienākums ir vadīt un pārstāvēt kapitālsabiedrību atbilstoši kapitālsabiedrības statūtiem, pilnvarojuma līgumam un normatīvo aktu prasībām.

**Valdes locekļa amata kandidātam ir izvirzītas šādas prasības:**

* valsts valodas C1 līmenī un vēl vienas svešvalodas valodas zināšanas vismaz B2 līmenī;
* augstākā izglītība (siltumenerģētikas un /vai siltumtehnikas nozarē un /vai nozarei atbilstoša profesionālā kvalifikācija / ekonomikas zinātņu / vadībzinātņu) jomā, kas nodrošina nepieciešamo zināšanu un kompetenču apjomu, lai profesionāli pildītu valdes locekļa uzdevumus kapitālsabiedrībā;
* ne mazāk kā trīs gadu pieredze pēdējo piecu gadu laikā vadošā amatā vadībzinātņu vai ekonomikas zinātņu, vai siltumapgādes jomā vai kapitālsabiedrības / iestādes augstā vadošā amatā, kura ieņemšana apliecina nepieciešamo iemaņu kopumu;
* vēlama pieredze pārraugot vairākas struktūrvienības un/vai atbildības jomas (siltumenerģētikas un/vai siltumtehnikas jomā /nozarē, stratēģijas izstrādes, iekšējās kontroles sistēmas ieviešanas, juridiskās pratības, finanšu resursu pārvaldība, informācijas tehnoloģijas, risku vadība, iepirkuma, projektu vadība, citi līdzvērtīgi) pārraudzīšanā pēdējo piecu gadu laikā;
* vēlama pieredze struktūrfondu vai citu piesaistīto līdzekļu projektu vadībā;
* vēlama pieredze pārmaiņu vadībā;
* kompetence un praktiskās iemaņas stratēģiskās plānošanas jomā;
* zināšanas un pieredze par publisko iepirkumu procesiem;
* izpratne par uzņēmuma vadību, tostarp risku un pārmaiņu vadību, finanšu resursu pārvaldību un gada pārskatu sagatavošanu;
* nevainojama reputācija, kas nozīmē, ka nav iemesla pamatotām šaubām par personas nevainojamu reputāciju un nav pierādījumu, kas liecinātu par pretējo;
* datorprasmes Microsoft Office (MS Word, MS Excel, MS PowerPoint u.c.);
* piekrīt valsts amatpersonas statusam un noteiktajiem ierobežojumiem. Atbilstība likuma „Par interešu konflikta novēršanu valsts amatpersonu darbībā” prasībām.

**Nepieciešamās vadības kompetences:**

* stratēģiskais redzējums;
* plānošana un organizēšana;
* orientācija uz attīstību;
* lēmumu pieņemšana un atbildība.

Nominācijas procesā nevar piedalīties un par valdes locekļa amata pretendentu kļūt persona, uz kuru attiecas Publiskas personas kapitāla daļu un kapitālsabiedrību pārvaldības likuma 37.panta ceturtajā daļā noteiktie ierobežojumi, kas liedz ieņemt valdes locekļa amatu.

**Kandidātam jāiesniedz šādi pieteikuma dokumenti:**

* motivētu pieteikumu SIA “Madonas Siltums” valdes locekļa amatam;
* dzīves gājuma un darba pieredzes apraksts (CV), kurā iekļauts arī pašvērtējums par valodu zināšanām;
* augstāko izglītību apliecinošu dokumentu kopijas;
* valsts valodas prasmes apliecinoša dokumenta kopiju (iesniedz pretendents, kurš izglītību nav ieguvis valsts valodā);
* parakstīts apliecinājums par atbilstību Publiskas personas kapitāla daļu un kapitālsabiedrību pārvaldības likuma 37.panta ceturtās daļas prasībām, kurā iekļauts arī apliecinājums, ka ievērojot likuma “Par interešu konflikta novēršanu valsts amatpersonu darbībā” noteiktos ierobežojumus, novērsīs iespējamās interešu konflikta situācijas, ja tiks ievēlēts valdes locekļa amatā;
* balstoties uz publiski pieejamo informāciju, pretendenta, kas izvirzīts izvērtēšanai uz II. kārtu, sagatavots redzējums par SIA “Madonas Siltums” turpmāko darbības attīstību, veicamajiem darbiem prioritāšu sasniegšanai (teksta apjoms – ne vairāk kā 3 (trīs) A4 formāta lapas datorrakstā);
* citus dokumentus, ko pretendents uzskata par nepieciešamu pievienot.

**Pieteikumu iesniegšanas termiņš no 2024.gada 27.novembra līdz 2024.gada 11.decembrim (ieskaitot).**

Atbilstoši norādītajām prasībām sagatavotus dokumentus var iesniegt:

* elektroniski (parakstot ar drošu elektronisko parakstu) uz e-pasta adresi personals@madona.lv, pa pastu, norādot adresātu – Madonas novada pašvaldība, Saieta laukums 1, Madona, Madonas novads, LV-4801, vai iesniegt personīgi slēgtā aploksnē Madonas novada pašvaldībā 101.kabinetā. Uz aploksnes jābūt norādei  “SIA “Madonas Siltums” valdes locekļa amata pretendentu konkursam”;
* sūtot dokumentus pa pastu, jānodrošina, lai pieteikums būtu saņemts līdz 2024. gada 11.decembrim (ieskaitot).
* Dokumenti, kuri tiks saņemti Madonas novada pašvaldībā pēc noteiktā termiņa beigām, netiks izskatīti.

SIA “Madonas Siltums” valdes locekļa atlase un atbilstības vērtēšana notiks divās kārtās un to īstenos ar kapitāla daļu turētāja pārstāvja rīkojumu izveidota Nominācijas komisija šādā sastāvā:

* Nominācijas komisija priekšsēdētājs: Aigars Šķēls, Madonas novada pašvaldības domes priekšsēdētāja vietnieks;
* Nominācijas komisija locekļi:
	+ Līga Šerna, SIA “Madonas slimnīca” valdes priekšsēdētāja;
	+ Aldis Mežals, SIA “Alūksnes enerģija” valdes loceklis;
	+ Artis Lauva, Madonas novada Centrālās administrācijas Juridiskās un personāla nodaļas jurists.

Kandidātiem, kuri tiks virzīti otrajai vērtēšanas kārtai, Nominācijas komisijas sekretārs telefoniski uzaicinās atlases otrajai kārtai izvirzītos pretendentus uz interviju, līdztekus nosūtot uzaicinājumu elektroniski uz pretendenta pieteikumā vai CV norādīto elektroniskā pasta adresi, norādot intervijas norises laiku un vietu.

Nominācijas procesa otrajā kārtā pretendents prezentē (līdz 10 minūtēm) sagatavoto prezentāciju par savu iesniegto SIA “Madonas Siltums” turpmāko darbības attīstību, veicamajiem darbiem prioritāšu sasniegšanai (prezentācijas formāts pēc brīvas izvēles, klātienes intervijas laikā tiks nodrošināts dators un projektors), ņemot vērā kapitālsabiedrībai izvirzītos vispārējos stratēģiskos mērķus, norādot svarīgākās darbības mērķu sasniegšanai un izaicinājumu risināšanai.

Informācija par kapitālsabiedrību pieejama <https://www.madonassiltums.lv/>.

**Valdes locekļa mēneša atlīdzība pirms nodokļu nomaksas – 3500,- euro.**

Ar izraudzīto kandidātu tiks slēgts pilnvarojuma līgums par valdes locekļa pienākumu izpildi.

Kontaktpersona: Nominācijas komisija priekšsēdētājs: Aigars Šķēls, Madonas novada pašvaldības domes priekšsēdētāja vietnieks, tālr. 29426366

Madonas novada pašvaldība, kā personas datu apstrādes pārzinis, informē, ka pretendentu pieteikuma dokumentos norādītie personas dati tiks apstrādāti atbilstoši Fizisko personas datu apstrādes likuma 25.panta un Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) noteikumiem tik ilgi, lai nodrošinātu minētā nominācijas procesa norisi.

Piesakoties konkursam uz vakanto valdes locekļa amatu, kandidāts piekrīt savu personas datu apstrādei konkursa mērķim – kandidātu atlases nodrošināšanai.

\_\_\_\_\_\_\_\_\_\_\_\_\_\_\_\_\_\_

Sabiedrība ar ierobežotu atbildību “Madonas Siltums” valdes locekļa amata pretendentu nominācijas nolikums

Valdes locekļa amata pretendenta apliecinājums